Alexander Dale Oen

Alexander Dale Oen (1985–2012) var en norsk svømmer i verdenstoppen i brystsvømming. Han representerte klubbene Vestkantsvømmerne og Bærumsvømmerne. Oen var verdensmester, europamester og ble Norges første OL-medaljevinner i svømming da han tok sølv under sommer-OL i Beijing i 2008. Oen vant åtte kongepokaler. Oen døde av hjertestans på samling med svømmelandslaget i Flagstaff i Arizona i USA 30. april 2012, 26 år gammel.

Oens personlige trener i Vestkantsvømmerne var Stig Leganger-Hansen, og i Bærumsvømmerne ble han trent av Sondre Solberg.

 Karriere 

 Oppvekst og begynnelse 
Oen svømte sine første tak i kulturhuset på øya Rong i Øygarden. Han trente i svømmeklubben der helt til den ble nedlagt i 1995. Da begynte han i den nylig startede klubben Vestkantsvømmerne med klubbens grunnlegger Tor Arne Hestholm som trener. Det var lang reisetid til trening, og 16 år gammel flyttet han til Laksevåg for å kunne kombinere trening og videregående.

Alexander Dale Oen hadde fem norske juniorrekorder i brystsvømming.

Alexanders fem år eldre bror, Robin Dale Oen, er også en habil svømmer.

 Gjennombrudd 
Han fikk sitt internasjonale gjennombrudd i 2005, med sjuendeplass på 100 meter bryst i langbane-VM.

Under Kortbane-EM i svømming 2005 satte han nordisk rekord på 100 m bryst med tiden 57,05. Dermed ble han første nordmann som svømte distansen på under ett minutt. Tiden gav ham fjerdeplass på distansen. Oen tok gull i 100 meter bryst i EM 2008. Det var den første gullmedaljen i EM for en norsk herresvømmer.

 Etablering i verdenstoppen 
Under OL 2008 i Beijing ble Oen Norges første OL-medaljør i svømming gjennom tidene ved å ta sølv på 100 meter bryst. I semifinalen var han bare 3 hundredeler fra verdensrekorden på 100 meter bryst og svømte inn til ny olympisk rekord med tiden 59,16. I finalen måtte han se seg slått av tittelforsvareren, japanske Kosuke Kitajima, som satte ny verdensrekord med tiden 58,91.

I de påfølgende europamesterskapene og verdensmesterskapene tok Oen flere gull- og sølvmedaljer.
25. juli 2011 ble han verdensmester på 100 meter bryst. Dette var bare 3 dager etter Terrorangrepene i Norge 2011. Han rørte hele det norske folk da han etter terrorangrepet dediserte VM-gullet sitt til hjemlandet.

 Internasjonale meritter
PlasseringØvelseMesterskapBasseng Gull100 m brystDale Oen tok EM-gull på 100-meteren, VG Nett, 9. desember 2011Kortbane-EM 2011, Szczecin Bronse50 m brystDale Oen sjokkerte, VG Nett, 10. desember 2011Kortbane-EM 2011, Szczecin Gull100 m brystVM Langbane 2011, Shanghai Sølv200 m brystEM langbane 2010, Budapest Gull100 m bryst«Det var en nytelse å høre nasjonalsangen», VG Nett, 10. august 2010EM langbane 2010, Budapest Sølv100 m brystSommer-OL 2008, Beijing Sølv50 m brystEM langbane 2008, Eindhoven Gull100 m bryst EM langbane 2008, Eindhoven Sølv200 m bryst EM langbane 2008, Eindhoven8.-plass100 m brystVM langbane 2007, Melbourne Sølv100 m brystEM langbane 2006, Budapest Bronse100 m brystKortbane-VM 2006, Shanghai Bronse100 m brystKortbane-EM 2006, Helsingfors7.-plass100 m brystVM langbane 2005, Montréal4.-plass100 m brystKortbane-EM 2005, Trieste6.-plass50 m brystKortbane-EM 2005, Trieste Sølv50 m brystJunior-EM 2003, Glasgow

 Medaljer i norske mesterskap 
Plassering Øvelse Kortbane LangbaneGull  50 meter bryst  2005, 2006, 2007, 2008, 2009, 2010, 2011  2004, 2005, 2006, 2007, 2008, 2009, 2010, 2011Gull  100 meter bryst  2006, 2007, 2008, 2009, 2010, 2011  2003, 2004, 2006, 2007, 2008, 2009, 2010, 2011Gull  200 meter bryst  2005, 2006, 2007, 2008, 2009, 2010, 2011  2007, 2008, 2009, 2011Gull  100 meter medley  2006, 2008  Sølv  50 meter bryst  2004  2003Sølv  100 meter bryst  2004, 2005  Sølv  200 meter bryst    2010Sølv  100 meter butterfly  2008  Sølv  100 meter medley  2005, 2009  Bronse  100 meter fri  2004  Bronse  200 meter bryst  2002  2004Bronse  50 meter butterfly  2004  

 Rekorder 

 Personlige rekorder 
+Langbane (50 m)ØvelseTidDatoBassengMerknad 50 m bryst  27.2025. juli 2011, ShanghaiNordisk rekord 100 m bryst58.7125. juli 2011, ShanghaiNordisk rekord, VM-gull 200 m bryst 2:09.7421. mars 2008, EindhovenNordisk rekord
+Kortbane (25m)ØvelseTidDatoBassengMerknad 50 m bryst   27.1312. april 2008, Manchester 100 m bryst58.14 10. april 2008, ManchesterNordisk rekord 200 m bryst  2:08.2816. desember 2007, DebrecenNorsk rekord 100 m individuell medley55.3420. april 2008, Stavanger

 Rekorder som p.t. holdes av Dale Oen: Langbane 
RekordØvelseTidDatoBassengNordisk rekord100 bryst58.7125. juli 2011, ShanghaiNordisk rekord50 bryst27.2025. juli 2011, ShanghaiNordisk rekord200 bryst2.09.7421. mars 2008, EindhovenNorsk juniorrekord50 bryst29.172. august 2003, GlasgowNorsk juniorrekord100 bryst1:02.531. august 2003, Glasgow

 Rekorder som p.t. holdes av Dale Oen: Kortbane 
RekordØvelseTidDATOBASSENGNorsk rekord100 bryst59.0509. desember 2005, TriesteNordisk rekord100 bryst58.1410. april 2008, ManchesterNorsk rekord50 bryst27.2210. desember 2005, TriesteNorsk rekord200 bryst2:08.2816. desember 2007, DebrecenNorsk juniorrekord50 bryst28.5013. desember 2003, DublinNorsk juniorrekord100 bryst1:03.3111. desember 2003, DublinNorsk juniorrekord200 bryst2:15.5414. desember 2003, Dublin

 Utmerkelser og nominasjoner 
 2013: Post mortem ble han tildelt prisen «Årets forbilde» under Idrettsgallaen 2013
 2012: Vant «Utøvernes pris» og «Årets mannlige utøver» under Idrettsgallaen 2012
 2011: Mottar Aftenpostens gullmedalje 
 2011: Kåret til «Årets mannlige svømmer i Europa» av Swimming World MagazineDale Oen kåret til årets svømmer i Europa, VG Nett, 1. desember 2011
 2011: Kåret til «Årets mannlige svømmer i Europa», avstemning blant de 51 europeiske svømmeforbundene og svømmejournalisterDale Oen best i Europa, VG Nett, 28. oktober 2011
 2009: Vant «Utøvernes pris» under Idrettsgallaen 2009
 2009: Nominert til «Årets navn» under Idrettsgallaen 2009
 2006: Nominert til «Årets gjennombrudd» under Idrettsgallaen 2006

Alexander Dale Oen Arena i Bergen er oppkalt etter Alexander Dale Oen.

 Se også 
 Norske rekorder i svømming
 Nordiske rekorder i svømming
 Europeiske rekorder i svømming

 Referanser 

 Eksterne lenker 




  Alexander Dale Oen – mannen fra Øygarden en TV-dokumentar (34 minutter) på NRK (sendt første gang 13. mai 2012).

Kategori:Norske svømmere
Kategori:Norgesmestere i svømming
Kategori:Kongepokalvinnere i svømmesport
Kategori:Olympiske sølvmedaljevinnere for Norge
Kategori:Verdensmestere i svømmesport
Kategori:Europamestere i svømmesport
Kategori:Deltakere for Norge under Sommer-OL 2004
Kategori:Svømmere under Sommer-OL 2004
Kategori:Medaljevinnere under Sommer-OL 2008
Kategori:Deltakere for Norge under Sommer-OL 2008
Kategori:Svømmere under Sommer-OL 2008
Kategori:Svømmere for Bærumsvømmerne
Kategori:Personer fra Øygarden kommune
Kategori:Olympiske medaljevinnere i svømming
Kategori:Deltakere for Norge under EM i svømmesport 2010
Kategori:Deltakere for Norge under VM i svømmesport 2011